Dirrhagofarsus

Dirrhagofarsus er en slekt av biller som ligner smellere (Elateridae).

Utseende 
Små (ca. 5 millimeter), avlange, mørke råtevedbiller. Hodet er forholdsvis lite og lett nedoverbøyd. Antennene er 11-leddete, trådformede, noe kortere enn kroppen. Brystskjoldet (pronotum) er rektangulært, litt bredere enn langt, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, jevnbrede, så brede som eller litt smalere enn brystskjoldet. De har tydelige lengdestriper. Beina er temmelig korte og spinkle.

Levevis 
Larvene utvikler seg i død ved, har blitt funnet på poppelslekten (Populus).

Utbredelse 
Artene er utbredt i Palearktis (Øst-Europa, Korea, Japan), og i Nord-Amerika, men minst én av de to artene som forekommer i Nord-Amerika stammer opprinnelig fra Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Melasinae Fleming, 1821
 Stammen Dirhagini Reitter, 1911
 Slekten Dirrhagofarsus Fleutiaux, 1935
 Dirrhagofarsus attenuatus (Mäklin, 1845) - Øst-Europa, er trolig et kompleks av flere arter
 Dirrhagofarsus ernae Otto. Muona & McClarin, 2014  - østlige Nord-Amerika
 Dirrhagofarsus lewisi (Fleutiaux, 1900) - Japan, Korea, innført til USA
 Dirrhagofarsus modestus (Fleutiaux, 1923) - Japan, Korea
 Dirrhagofarsus unicolor (Hisamatsu, 1960) - Japan, Korea

Referanser

Eksterne lenker 

 

Biller formelt beskrevet i 1935
Dyr formelt beskrevet av Edmond Jean-Baptiste Fleutiaux
Råtevedbiller